Σιμενάουα

Το σιμενάουα (標縄/注連縄/七五三縄, κυριολεκτικά "περίκλειστο σχοινί") είναι σχοινί από στάχυα ρυζιού ή κάνναβης, και χρησιμοποιείται για τελετουργικό καθαρισμό στη θρησκεία Σίντο.

Τα σιμενάουα έχουν διάμετρο από λίγα εκατοστά έως πολλά μέτρα και συχνά είναι διακοσμημένα με σίντε (: παραδοσιακή χάρτινη γιρλάντα). Ένας χώρος που διακοσμείται με το σιμενάουα  υποδηλώνει συνήθως ένα ιερό ή ένα τελετουργικά καθαρό χώρο, όπως αυτό ενός σιντοϊστικού ιερού.  Τα σιμενάουα πιστεύεται ότι προστατεύουν από τα κακά πνεύματα, και συχνά δημιουργούνται σε μια τελετή εγκατάστασης πριν αρχίσει η κατασκευή ενός νέου κτηρίου. Συχνά βρίσκονται σε σιντοϊστικά ιερά, πύλες τορίι και ιερά μέρη.

Τα σιμενάουα τοποθετούνται επίσης στο γιορισίρο, αντικείμενα που θεωρούνται ότι προσελκύουν πνεύματα ή κατοικούνται από αυτά. Τα σιμενάουα τοποθετούνται σε ορισμένα δέντρα, γιατί τα πνεύματα που θεωρούνται ότι κατοικούν σε αυτά είναι γνωστά ως . Το να κόβεις αυτά τα δέντρα πιστεύεται ότι φέρνει κακοτυχία. Στην περίπτωση των λίθων που θεωρούνται ως κατοικία των πνευμάτων, οι πέτρες είναι γνωστές ως iwakura  (磐座/岩座).

Μια παραλλαγή του σιμενάουα φοριέται στη πάλη σούμο από τους  (μεγάλοι πρωταθλητές), κατά τη διάρκεια της τελετής εισόδου για να κάνουν το ντεμπούτο τους στην κατάταξη μεγάλου πρωταθλητή. Σε αυτή την περίσταση, τα σιμενάουα που χρησιμοποιούνται από το  θεωρούνται ως ζωντανό γιορισίρο και επομένως οπτικά διακρίνονται ως "ιερά".

μικρογραφία|247x247εσ|Μεότο Ίουα, δύο βράχοι στον κόλπο της Ίσε, που συνδέονται με ένα σιμενάουα
 Σιντοϊσμός 
Τα σιμενάουα προέρχονται από τη μυθολογία του Σιντοϊσμού ως αγιασμένη θυσία που συνδέεται με τα κάμι και χρησιμοποιούνται σε διάφορες τελετές του Σιντοϊσμού. Οι Αβορίγινες στην Ιαπωνία χρησιμοποιούσαν τα  σιμενάουα  από την αρχαιότητα.

 Προέλευση του Σιμενάουα 
Το πρωτότυπο του σιμενάουα στο Σιντοϊσμό είναι ένα σκοινί της Αμετεράσου, ενός κάμι της ιαπωνικής μυθολογίας.  Η Αματεράσου κρύφτηκε σε μια σπηλιά που ονομάζεται Αμανο-Ιουάτο μετά από μια διαμάχη με τον αδελφό της Σουσάνοο. Ως εκ τούτου, ολόκληρο το σύμπαν έχασε την λάμψη του. Άλλες θεότητες προσπάθησαν με πολλούς τρόπους να προσελκύσουν την Αματάρεσου μακριά από τη σπηλιά.  Την στιγμή που η Αματεράσου έφυγε από το σπήλαιο, το κάμι  Φούτο-τάμα χρησιμοποίησε ένα μαγικό σχοινί σχηματίζοντας μια γραμμή διαχωρισμού μεταξύ της και του σπηλαίου, για να αποτρέψει την Αματεράσου να επιστρέψει στη σπηλιά.  Το σκοινί έγινε γνωστό ως σιμενάουα. Λόγω του σιμενάουα, το σύμπαν επέστρεψε στην προηγούμενή του κατάσταση. 

 Ιερά Σιντοϊσμού 
Το σιμενάουα και η φύση αποτελούν σήμα κατατεθέν των Σιντοϊστικών  ιερών από την αρχαιότητα. Το ιερό στο Σίντο είναι μέρος για τα κάμι.  Οι ντόπιοι έκαναν τελετές σε ιερά. Τα αρχαία ιερά δεν αποτελούνταν από κλασικά κτήρια, με πέτρες, φυτά και σιμενάουα να οριοθετούν τα σύνορά τους, ως ένδειξη σεβασμού της φύσης από τον Σιντοϊσμό. Στο Σίντο, όλα τα ιερά αντικείμενα και η φύση ήταν προσωποποιημένα. Ακόμη και ένα σπαθί από έναν αποθανόντα Ιάπωνα πολεμιστή μπορούσε να θεωρηθεί ως θεός λόγω του πνεύματος, που κατοικεί μέσα σ' αυτό, και της αίσθησης του δέους.  Στην σύγχρονη κοινωνία, υπάρχουν ακόμα ορισμένα μέρη που χρησιμοποιούν το σιμενάουα για να οριοθετήσουν τα σύνορα, όπως οι καταρράκτες Νάτσι στο Κουμάνο. Δύο βράχοι (Μεότο Ίουα) στον Κόλπο της Ίσε συνδέονται επίσης από ένα  σιμενάουα.

 Τύποι 
Τα σιμενάουα εμφανίζονται συνήθως σε σχήμα παρόμοιο με ένα στριφτό στενό σχοινί με διάφορες διακοσμήσεις πάνω του. Τα χαρτιά σε σχήμα ζιγκ-ζαγκ  και οι πολύχρωμες γιρλάντες,  που ονομάζονται σίντε διακοσμούν συνήθως τα σιμενάουα.  Το μέγεθος των σιμενάουα διαφέρει. Άλλοτε είναι πολύ απλά και άλλοτε πολύ περίπλοκα. Στα ιερά, συνήθως έχουν κωνικό σχήμα και είναι παχιά με διάμετρο 1,8 μέτρα.μικρογραφία|343x343εσ|Το μεγαλύτερο σιμενάουα της Ιαπωνίας στο Ιζούμο Τάισα.
 Διακόσμηση 
Τα σιμενάουα μπορεί να διακοσμηθούν διαφορετικά ανάλογα με την προτεινόμενη χρήση και τον αντίστοιχο συμβολισμό.

 Νταϊντάι: ένα είδος πικρού πορτοκαλιού που χρησιμοποιείται για να διακοσμήσει το σιμενάουα. Αυτός ο συνδυασμός θεωρείται ότι φέρνει καλή τύχη και ευημερία.
 Γκοχέι ή σίντε: διπλωμένο λευκό χαρτί που συμβολίζει την αστραπή, ένα σύμβολο της  γονιμότητας. 
 Τα κλαδιά πεύκου: η χρήση των κλαδιών πεύκου στη διακόσμηση του σιμενάουα συμβολίζει την υγιή ανάπτυξη για την επόμενη γενιά, καθώς και τη μακροζωία των ηλικιωμένων. 

 Το μεγαλύτερο σιμενάουα στην Ιαπωνία 
Το μεγαλύτερο σιμενάουα στην Ιαπωνία βρίσκεται στο ιερό Ιζούμο Τάισα. Το σιμενάουα  έχει 13,5 μέτρα μήκος και 8 μέτρα πλάτος και κατασκευάστηκε από περισσότερους από 800 αυτόχθονες ανθρώπους στην Ιαπωνία.

 Εικόνες 

 Παραπομπές 

Κατηγορία:Ιαπωνική θρησκευτική ορολογία
Κατηγορία:Σιντοϊσμός
Κατηγορία:Λήμματα που περιέχουν κείμενο στα ιαπωνικά